Ньюфаундленд (утрау)

Ньюфаундленд — Атлантик океанындагы утрау. Төньяк Американың көнчыгыш ярлары янында, Канадага караган Ньюфаундленд вилаяте составында. Мәйданы — 111 мең км². Җир өсте — дулкынсыман тигезлек; иң биек урыны 814 м. Сазлыклар һәм күлләр күп. Геологик яктан — Апплачи тауларының дәвамы. Уртача диңгез климаты; гыйнварның уртача температурасы -4°...-10°С, июльнеке +10...+15°. Еллык явым-төшем микъдары 750–1500 мм. Нигездә ылыслы урманнар белән капланган. Гро-Морн һәм Терра-Нова милли парклары бар. Балык тотыла, агач хәзерләнелә. Баш шәһәре — Сент-Җонс. Аурупалылардан иң беренче булып утрауга кадәр 11 гасырда норманнар йөзеп барып җитәләр.